ועדת הכספים, כנסת 23, פרוטוקול מספר 152, 2020-10-27 13:00

משה גפני: הסעיף האחרון בסדר-היום: הצעת תקנות הפיקוח על שירותים פיננסיים (שירותים פיננסיים מוסדרים) (פטור מחובת רישוי) (תיקון) (הארכת הוראת השעה) התש"ף-2020.

משה גפני: מי מציג את התקנות?

ברוך לוברט: אנחנו מבקשים מהוועדה לאשר את הבקשה של שר האוצר, להאריך את התקנות על פיקוח שירותים פיננסיים מוסדרים.

ברוך לוברט: רשימת גופים שאנו מבקשים להמשיך להאריך את הוראת השעה, ולהמשיך לפטור אותם מחובת רישום.

משה גפני: למה להאריך?

ברוך לוברט: אנו מבקשים להמשיך לבחון את הצורך של הגופים האלה ברישוי.

ברוך לוברט: אני מזכיר - לאורך 2016 נחקק חוק הפיקוח על שירותים פיננסיים.

ברוך לוברט: יש לו מספר תכליות – גם פיתוח השוק, גם הגנה על הצרכנים והלקוחות.

ברוך לוברט: במסגרת הזאת, כיוון שההגדרות של מתן אשראי ומתן שירות בנכס פיננסי מאוד רחבות, היו מספר מקרים- -

מיקי לוי: אני לא מסכים.

מיקי לוי: זה ביזיון, אין לי מילה אחרת.

מיקי לוי: ארבע שנים לא היה לאותם גופים אפשרות להתארגן?

מיקי לוי: תגידו, אנחנו באמת עובדים אצל מישהו?

מיקי לוי: כן, אצל הציבור.

מיקי לוי: ארבע שנים, מ-1.8.16?

מיקי לוי: זה עבר פה בוועדה הזאת.

מיקי לוי: חברים, למה ידכם קלה?

מיקי לוי: למה אתם באים ומייצגים את אותם כאלה שאומרים: אנחנו לא מוכנים.

מיקי לוי: אין לנו מחשבים, אין לנו עובדים, אין לנו משרדים.

ברוך לוברט: זה לא המצב.

משה גפני: ברוך, אומר חבר הכנסת מיקי לוי: ארבע שנים, לא היה זמן להתארגן?

ברוך לוברט: אנחנו לא מדברים על ענין של ארגון.

ברוך לוברט: אנחנו מדברים על גופים שהחוק, ככל הנראה, לא סבר שהם צריכים רישוי.

ברוך לוברט: תאגידים, למשל, שהתאגדו בחברות בארגון ה-OECD שיש להן רשיון בנק – גופים שממילא יש להם פיקוח.

ברוך לוברט: אנחנו מדברים על גופים שעוסקים במתן אשראי- - -

ינון אזולאי: עד עכשיו איפה הם היו?

ברוך לוברט: שוב - מה היתה התכלית העיקרית של החוק – להגן על אותו לווה בקצה, שמקבל הלוואה, והוא צריך הגנה.

ברוך לוברט: יש פה, למשל, גופים שעוסקים בשוק נורא משוכלל, שמלווים מאוד מתוחכמים.

ברוך לוברט: יש פה קיבוצים שיתופיים, קיבוצים מתחדשים שנותנים הלוואות.

מיקי לוי: למה על כולם?

מיקי לוי: למה אתם לא מוציאים בפינצטה על מי שלא חל עליהם אז, ואומרים: רק על אלה אנחנו מבקשים?

ברוך לוברט: הרשימה מאוד היתה בפינצטה כבר אז.

ברוך לוברט: אנחנו מבקשים רק להאריך.

ברוך לוברט: למשל, ניהול של חשבון נאמנות על-ידי עורך דין או רואה חשבון עבור הלקוחות שלו - ודאי שלא צריך רשיון.

ברוך לוברט: למה עורך דין או רואה חשבון שמנהל חשבון נאמנות ללקוחות, יצטרך?

ברוך לוברט: זה לא עניין של התארגנות אלא עניין של גופים שאנחנו חושבים שהתכליות של החוק על פניו לא התכוונו לחול עליהם.

משה גפני: אני רוצה לשאול את השאלה אחרת.

משה גפני: אתה אומר שאנחנו מבקשים הארכה של עוד שנה.

משה גפני: אתה מסביר – למה הוא צריך רישוי?

משה גפני: לא צריך רישוי.

משה גפני: אז תגיד שלא צריך רישוי.

משה גפני: למה אתה עושה הוראת שעה?

ברוך לוברט: אני במצב שמתעסק עם מאות ואלפי בקשות רישוי של גופים אחרים, שהחוק התכוון לדון בהם ולחול עליהם ולהחיל עליהם את חובת הרישוי, את הפיקוח ואת ההסדרה.

ברוך לוברט: יש לי פה רשימת גופים, שעל פניו יכולתי לבוא היום ולומר: אני רוצה לפטור אותם לא כהוראת שעה.

ברוך לוברט: ועדיין אני רוצה שהות לתת לי כדי לבחון את השוק, לראות שבאמת אין שום סכנה ללקוחות, אין שום סכנה לשוק.

ברוך לוברט: שאין פגיעה בתחרות השוק כי לגופים הללו אין רישוי.

ינון אזולאי: התקנןת הן מ-3.10.18.

ינון אזולאי: מה שאתה מביא היום הוא חדש?

ברוך לוברט: לא.

ברוך לוברט: רק הארכה.

ינון אזולאי: אז שואלים פה – הארכה אחרי הארכה?

ינון אזולאי: אני אומר לכם שתבקשו עוד הארכה, כי אנחנו לא יודעים אם יהיו בחירות או קורונה באותה תקופה.

ינון אזולאי: אז תגידו שוב – לא הספיקו, היו לנו כל מיני בעיות באמצע, בחירות, כי היתה שנת בחירות, לכן בחודש שישי הארכנו את זה שוב.

ינון אזולאי: השאלה מתי זה ייגמר.

ברוך לוברט: הבקשה המקורית היתה לשנתיים, אבל כיוון שלא היתה כנסת, לפי סעיף 38 לחוק יסוד: הכנסת, התקנות האלה הוארכו אוטומטית ליוני 2020.

ברוך לוברט: אנחנו עדיין מבקשים עד סוף השנה הבאה.

ינון אזולאי: מאז כביכול עובדים ללא הארכת התקנות.

ברוך לוברט: נכון.

ברוך לוברט: לכן במקביל פרסמנו הוראה, שאנחנו לא מתכוונים לאכוף על הגופים האלה את חובת הרישוי, כי גופים צריך לתת להם את הוודאות של הפעילות שלהם המשקית.

ינון אזולאי: אז למה לא עוד חצי שנה, עוד ארבעה חודשים?

ינון אזולאי: שימו לעצמכם דד ליין.

ברוך לוברט: מלכתחילה ביקשנו לשנתיים.

ברוך לוברט: אנחנו לא מבקשים מהיום לעוד שנתיים.

ברוך לוברט: אנחנו עדיין מסתפקים בבקשה לשנתיים, מדצמבר הקודם.

ברוך לוברט: אנו מקווים שלא נצטרך שוב הארכה ונוכל להביא או תקנות קבועות, כפי שהציע יושב-ראש הוועדה, ולומר: אלו גופים שהחוק לא צריך לחול עליהם, ולכן יש לתת להן פטור באופן קבוע, או לבקש הארכה נוספת.

מיקי לוי: אני חצוי.

מיקי לוי: אמנע.

מיקי לוי: אני לא אתנגד כדי לא להכשיל, אבל אני לא חש בנוח.

מיקי לוי: מצד שני אתם אומרים שרוצים לבחון את עצמנו, אז גם לא אתנגד, אבל זה הרבה זמן.

מיקי לוי: שלא תבואו שוב.

מיקי לוי: אני רושם את זה בתזכורת, כי בפעם הבאה אני מנהל מלחמת עולם בעניין הזה.

מיקי לוי: אנחנו מדינה ואתם רשות.

מיקי לוי: צריך להתנהל כמו שצריך.

משה גפני: אני אתמוך בזה, בחוסר ברירה, אבל ההרגשה שלנו אינה טובה.

משה גפני: אנחנו מרגישים כאילו משהו לא מתפקד.

משה גפני: משך כל הזמן הזה – נתנו לכם את הארכה כמה פעמים.

משה גפני: לא עשיתם עבודה מקצועית שאתם אומרים: אנחנו צריכים עוד תקופה, כי אנחנו הולכים לעשות משהו קבוע.

משה גפני: אתם אומרים: נראה מה יהיה.

משה גפני: זה הרבה עבודה.

משה גפני: אני מבין שצריך הרבה גופים שנמצאים בעניין הזה, צריך לעשות את הרשימה הזאת.

משה גפני: אם תוכלו לומר לפרוטוקול שאתם הולכים לעשות עבודה מקצועית.

אלי טובול: אני מבקש להוסיף.

אלי טובול: לא אחזור על הדברים שברוך אמר.

אלי טובול: מקצועית – אתם מכירים את זה לא פחות טוב מאתנו – עיקר המשאבים שלנו היום מוקצים לטיפול בהר של בקשות רישוי.

אלי טובול: אנחנו מדברים פה על פטור מגופים – אגב, סוגים של גופים ספציפיים שלגביהם לא חשבנו שנכון שהחוק יחול ולא רצינו להעלאות את כולם.

אלי טובול: למשל, בית מלון שעושה המרה של מטבע לאורח יומי שלו, זה לא משהו שהחוק אליו התכוון.

משה גפני: אז למה לא הבאתם את הסוגים האלה?

אלי טובול: הם נמצאים בתקנות.

משה גפני: למה הם צריכים לבוא בהוראת שעה?

אלי טובול: התקנות האלה נכתבו ב-2018.

אלי טובול: התחלתי ואמרתי שעיקר המשאבים שלנו כרגע מוקצים לטיפול במאות ואלפי בקשות רישוי.

אלי טובול: זה לא משאיר לנו הרבה משאבים לטפל בדברים שצריכים להיות עבודה יסודית.

משה גפני: הסוג הזה של בית המלון – למה לא אמרתם שאלה יוצאים מהחוק, הם פטורים?

משה גפני: למה הם צריכים הוראת שעה?

משה גפני: זה מה ששאלתי קודם את ברוך.

משה גפני: למה לא עשיתם עבודה להוציא חלקים מפה?

אלי טובול: חקיקה ראשית, יכול להיות שזה נכון.

משה גפני: לא חקיקה ראשית.

אלי טובול: תקנות של קבע.

אלי טובול: בנקודת הזמן שנכתבו התקנות האלה לא היה מספיק ידע מקצועית, והיום, כמה שאנחנו מתפתחים ונותנים רשיונות למאות ואלפי גופים, לומדים קצת יותר.

ינון אזולאי: מתי תוכלו להביא את תקנות הקבע?

אלי טובול: נרצה שבסוף הדבר הזה נוכל להביא.

משה גפני: לא בסוף.

משה גפני: תעשו עכשיו עבודה.

משה גפני: תתחילו עם זה.

אלי טובול: אנחנו מתחילים.

אלי טובול: שלא יהיה ספק.

אלי טובול: אז נאמר שב-1.6 תבואו עם תקנות קבע.

משה גפני: מה שמיקי לוי אמר, באמת מציג אותנו לא רציניים קצת.

משה גפני: הייתם צריכים לעשות עבודה.

משה גפני: לו היינו מתחלפים בתפקידים, אנחנו היינו יושבים לעשות עבודה מקצועית, ואתם הייתם במקומנו כאן לא מאשרים הארכה.

משה גפני: אבל נאשר הארכה.

משה גפני: גם מיקי אומר שהוא לא יצביע נגד.

משה גפני: אנו עושים את זה בדיעבד.

משה גפני: אנחנו מבקשים מכם שתגידו גם לפרוטוקול, שתתחילו לעשות עבודה מקצועית.

משה גפני: מי שאינו ראוי להיות בנושא של בקשת רישוי, תוציאו אותו בתקנות קבע, ומי שכן ראוי, תדרשו ממנו את הרישוי.

משה גפני: תביאו לנו את זה.

משה גפני: בסדר?

משה גפני: בבקשה, עודד אופק, איגוד חברות האשראי.

עודד אופק: תודה על הזמן.

עודד אופק: יש לנו הערה אחת: אנחנו מבקשים לגבי תקנות הפטור, היתה תקופה שלא היתה כנסת שיכולה היתה לאשר את התקנות, לכן ניתן מועד על ידי הרשות.

עודד אופק: יחד עם זאת, היינו מבקשים שיוגדר בצורה מפורשת שמי שפעל בהתאם לתקנות, ייחשב כאילו קיים אותן לאורך כל התקופה- - -

משה גפני: אם אנחנו מאריכים את זה - בסדר.

עודד אופק: אם זו העמדה המשפטית, שהתחולה היא שוטפת ויש המשכיות- - -

ברוך לוברט: בהתאם לנוסח שהוגש לוועדה, בפועל הוא מבטא גם את ההארכה האוטומטית הרטרואקטיבית בהקשר - מעבר לנורקשיין שאנחנו, כרשות שוק ההון, נתנו.

משה גפני: גם נשמע הגיוני.

משה גפני: הם מבקשים את ההארכה הרי.

משה גפני: יש לנו טענות כלפיהם, למה הם לא מביאים תקנות קבע.

משה גפני: מי מקריא?

ברוך לוברט: תקנות הפיקוח על שירותים פיננסיים (שירותים פיננסיים מוסדרים) (פטור מחובת רישוי) (תיקון) (הארכת הוראת השעה) התשפ"א-2020.

ברוך לוברט: בתוקף סמכותי לפי סעיף 13(ב) לחוק הפיקוח על שירותים פיננסיים (שירותים פיננסיים מוסדרים), התשע"ו-2016 (להלן – החוק), ובאישור ועדת הכספים של הכנסת, אני מתקין תקנות אלה: תיקון תקנה 5.

ברוך לוברט: בתקנה 5 לתקנות הפיקוח על שירותים פיננסיים (שירותים פיננסיים מוסדרים)(פטור מחובת רישוי)(הוראת שעה), התשע"ט-2018, במקום "יום ג' בטבת התש"ף (31 בדצמבר 2019)" יבוא "יום כ"ז בטבת התשפ"ב (31 בדצמבר 2021)".

ברוך לוברט: הנוסח של הוראת השעה נותן ביטוי רק לסוף התקופה, אז כמובן באופן אוטומטי מתמלאת גם התקופה הקודמת, מיוני.

אייל לב ארי: צריך תחילה?

אייל לב ארי: מבחינת התאריך היבש הן פקעו בסוף 19'.

אייל לב ארי: מכוח סעיף 38 לחוק יסוד: הכנסת הם קיבלו הארכה עד 16.6.

ברוך לוברט: אפשר ליצר ביטחון להוסיף תקנה 2, שיום התחילה של התקנות הוא ב-16.6.

אייל לב ארי: אז מוסיפים.

משה גפני: אני נוסיף לפרוטוקול שאנו מבקשים מכם, במהלך הדיון ביקשנו מכם לעשות עבודה מקצועית לגבי מי שראוי להיות בפטור, לעשות בתקנות קבע, ומי שאינו ראוי, לחייב אותו לעשות רישוי - את מה שהעיר חבר הכנסת מיקי לוי.

משה גפני: הוא גם רשם לעצמו שנצטרך לעקוב אחרי זה, שלא ייראה שאנחנו כל הזמן מאריכים – לא שמים לב למה שקורה, אתם לא שמים לב, אנחנו לא.

משה גפני: כמו שאמר ינון אזולאי – אנחנו רוצים שיהיה דבר קבוע.

משה גפני: מי בעד אישור התקנות כפי שהוקראו על-ידי ברוך לוברט, עם התחילה?

משה גפני: מי נגד?

משה גפני: מי נמנע?

משה גפני: הצבעה בעד – רוב גדול נגד – אין נמנעים – 1 התקנות אושרו.

משה גפני: מיקי נמנע.

משה גפני: התקנות אושרו.

משה גפני: תודה רבה, הישיבה נעולה.